b"\n_START_ARTICLE_\nLittle Boy\n_START_PARAGRAPH_\nLittle Boy \xc3\xa9s el nom de la primera bomba at\xc3\xb2mica usada contra persones; que va ser llen\xc3\xa7ada sobre la ciutat d'Hiroshima (Jap\xc3\xb3) el 6 d'agost de 1945 pel bombarder B-29 nord-americ\xc3\xa0 Enola Gay pilotat per Paul Tibbets. Little Boy era feta d'urani enriquit, amb una pot\xc3\xa8ncia equivalent a 15.000 tones de TNT. Va explotar en l'aire (a 580 metres d'altura) devastant m\xc3\xa9s de 12\xc2\xa0km\xc2\xb2 de la ciutat. El nombre de morts \xc3\xa9s dif\xc3\xadcil de definir i nom\xc3\xa9s se n'ha pogut fer estimacions. Es calcula que les bombes mataren unes 140.000 persones (la meitat a l'acte i l'altra meitat a causa de la radiaci\xc3\xb3, les ferides sofertes...) cap al final de 1945.\n_START_SECTION_\nDisseny\n_START_PARAGRAPH_\n1. Aler\xc3\xb3 estabilitzador _NEWLINE_2. Fus d'acer_NEWLINE_3. Detonador_NEWLINE_4. C\xc3\xa0rrega explosiva (cordita)_NEWLINE_5. Projectil d'urani 235, sis anelles dins d'un recipient d'acer (pes total: 26 kg)_NEWLINE_6. Entrada dels instruments de mesura i el bar\xc3\xb2metre _NEWLINE_7. Carcassa de la bomba_NEWLINE_8. Fusible i dispositiu d'armament _NEWLINE_9. Can\xc3\xb3 d'acer, 10 cm de di\xc3\xa0metre i 2 m de llarg_NEWLINE_10. Cables d'armament_NEWLINE_11. Fus de recepci\xc3\xb3 d'acer_NEWLINE_12. Objectiu d'urani 235, deu anys (pes total:38 kg)_NEWLINE_13. Reflector de carbur de tungst\xc3\xa8_NEWLINE_14. Iniciador de neutrons_NEWLINE_15. Antenes del radar Archie_NEWLINE_16. Cavitat destinada a rebre el cilindre de seguretat de bor"